ዝብሉን ሕቶታት ካልኦቶምን ምልዓል ኣገዳሲ እዩ። ኣይተ ሹሻይ ይመር ላዕላዋይ ክኢላ ቱሪዝም እዩ። "ኣብ ጎቦ ዱራ ዝርከብ እምኒ እናተሰበረ ይውሰድ ስለዘሎ ፅባሕ ንጉሆ ኣብ ኣኽሱም ዝርከቡ ሓድግታት ካብዚ ጎቦ እዚ እዮም ተሃኒፆም ኢልካ ንምዝራብ ኣዝዩ ዘሕፍር እዩ ክኸውን" ብምባል ብዛዕባ እቲ መርዘን ርእሲ ኰይኑዎም ዘሎ ፀገም ይገልፁ። ኣብ ኣኽሱም ከተማ ጠጠው ኢሎምን ወዲቖምን ዝርከቡ ሓወልቲታት ኣብ ጎቦ ዱራ ተፀሪቦም ከምዝተሃነፁ ዝገልፅ ኣሰር ኩልዕ ኢሉ ይረአ። ጎቦ ምሉእ እምኒ እዩ። ዝራኣኻዮ እምኒ ድማ ውጡን ሓወልቲ ምዃኑ ብግልፂ ይረአ። ኰይኑ ግና ኣርሒቕካ ብዘይምሕሳብን ንመወተፊ ግዚያዊ ፀገምን ታሪኽን ቅያን ዝሓቘፈ እምኒ ብሞዶሻ ፈሊፅካ ምስባር ብእዋኑ ክሕሰበሉ ይግባእ። "እዚ ሓወልቲ እንተወዲቑ፡ ታሪኽናን መንነትናን ኢና ክንስእን!" "ቢሮ ባህልን ቱሪዝምን ትግራይ፡ ኣብ መቐለ እንታይ'ዩ ዝገብር ዘሎ?" ንሓደጋ ዝተቓልዑ ሰለስተ ሓድግታት ትግራይ "ህዝቢ ብዛዕባ እቲ ጎቦ ሓቘፍዎ ዘሎ ታሪኽ ግንዛበ ከሕድር ኣስተምህሮ የድልዮ። እምኒ ሰይሮም ብምሻጥ ንዝናበሩ እውን ካልእ መንገዲ ምርኣይ ከድሊ እዩ። እንተዘይኰኑ ግና ኣሰር ታሪኽ ክበርስ እዩ፤ናብቲ ከባቢ ዝመፅኡ ቁፅሪ ኣጋይሽ እውን ክንክይ እዩ" ኢሎም ኣይተ ሹሻይ። ኣብ ማዓንጣ እቲ ጎቦ ኣብዑር ፀሚዶም "ጭላይ ንዓ ሆኒ" እናበሉ ንቑፅ ግራት ዝፈግኡ ዝነበሩ ክልተ ሓረስቶት እውን ረኺበ ሓቲተዮም። "መፅናዕቲ ከይተገበረሉ እንተሎ እምኒ ይስበር ነይሩ፤ ኩልና ንሰብር ነይርና፤ታሪኹን ረብሕኡን እንተይፈለጥናዮ ሰይርና ኢና። ደሓር ግን ታሪኽ ዓድና ይሓምቕ'ሎ ተባሂሉ ሓላዊ ቆይምዎ ካብኡ ንነዘ ተኸቢሩ'ሎ። ታሪኽ ከምዘለዎ ድማ በቲ ኣብዚ ጎቦ ዘሎ ምስሊ ኣንበሳን ፅሑፋትን ተረዲእና ኣለና" ኢሎም። ኣብ ውሽጢ ሕዛእቲ ሓድጊ ምንባሮም ከመይ ከምዝርእይዎ እንትዛረቡ "መንግስቲ ሂቡና ንነብር ኣለና፤ ካብ ሕዚ ንደሓር ድማ እዝግሄር ይፈልጥ" ብምባል ፅዋ የሕፅሩ። ካልኣይ ሓረስታይ እውን ብተመሳሳሊ "እዚ ከባቢ እዚ ዱራ ለማርያም ወይ ከዓ ጎቦ ዱራ ከምዝበሃል ንፈልጥ ኢና፤ እቲ ትርእዮ ዘለኻ ምስለ ኣንበሳ ይበሃል፤ ወላ እኳ ንሕና ተዘይኣርከብናሉ ወለድና ሓወልቲ ኣኽሱም ካብዚ ተቐሪፁ ከምዝተወሰደ እንተዘንትዉ ንሰምዕ ነይርና። ቅድሚ ሎሚ እምኒ እናተሰበረ ይውሰድ ነይሩ፤ዋርድያ ካብ ዝግበረሉ ንነዘ ግን እማን መካይን ይሓልፋ ኣለዋ፤ ካብ ጥቓኡ እምኒ ፀይረን፤ ካብዚ ግና እምኒ ኣይስበርን ኣይውሰድን ዘሎ" እንትብሉ ይምስክሩ። ጎቦ ዱራ ፍልፍል ሓድግታት ኣኽሱም ምዃኑ ብደረጃ መንግስቲ ፌደራል ቅድሚ 8 ዓማውቲ ንዕኡ ዝምልከት ውዳበ ተጣይሽሉ ክኽለል ከምዝተገብረ ድማ ላዕለዋይ ክኢላ ዓለምለኸ መካነ ሓድግታት ኣኽሱም ኣይተ መኰነን ገብረመስቀል ይገልፁ። "እቶም ኣእማን ፃዕዳ ሕብሪ ንምልክት ተገይርሎም እዩ፤ ምኽንያቱ ከተማ ይገፍሕ'ሎ፤ኣባይቲ ይህነፁ ኣለዉ፤ ህዝቢ ከይፈለጠ ከይሰብሮ ክልተሻዕ ሕብሪ ለኺና ምልክት ኣንቢርና ኣለና። ንቐፃሊ ግን የስግአና እዩ። ሎሚዘበን ክልተ ዋርድያ ወሲኽና ኢና፤ ነገር ግን እኹል ኣይኰነን። ብደንቢ ክኽለልን ክሕለውን ይግባእ" ኢሎም። ናብቲ ከባቢ ኣብ ዝኸድናሉ እዋን ዝተሰበረን ዝተፈለፀን ኣእማን ብግልፂ እዩ ዝረአ፤ሓረስቶት እውን ይነብሩ ኣለዉ፤ኣብ ውሽጢ እቲ ሕዛእቲ ሓድጊ እውን ይሓርሱ ኣለዉ። ብዛዕባ እዚ ኣይተ መኰነን 'ታይ ይብሉ?
